Euroopa Kohtu (kuues koda) 21. oktoobri 2020. aasta otsus –

EKP vs. Estate of Espírito Santo Financial Group

(kohtuasi C‑396/19 P) ( 1 )

Apellatsioonkaebus – Otsus 2004/258/EÜ – Artikli 4 lõike 1 punkt a – Protokoll Euroopa Keskpankade Süsteemi ja Euroopa Keskpanga (EKP) põhikirja kohta – Artikli 10 lõige 4 – Tutvumine EKP dokumentidega – Nõukogu otsus – EKP organite koosolekute ja arutelude konfidentsiaalsus – Arutelude tulemus – Dokumentidega tutvumise osaline keelamine – Avaliku huvi kaitse riive – Põhjendamiskohustus

1. Euroopa Liidu institutsioonid – Üldsuse õigus tutvuda dokumentidega – Euroopa Keskpanga otsus 2004/258 – Dokumentidega tutvumise õiguse erandid – Avaliku huvi kaitse – Otsuseid tegevate organite arutluste konfidentsiaalsus – Nõukogu otsustega ja neid otsuseid kajastavate protokollidega tutvumise keelamine – Põhjendamiskohustus – Ulatus – Põhjendus, mis on piiratud tuginemisega asjaomasele erandile (Euroopa Keskpanga otsus 2004/258, põhjendus 3 ja artikli 4 lõike 1 punkt a; protokoll Euroopa Keskpankade Süsteemi ja Euroopa Keskpanga põhikirja kohta, artikli 10 lõige 4) (vt punktid 40, 42–46 ja 53)

2. Institutsioonide aktid – Põhjendamine – Kohustus – Ulatus (ELTL artikli 296 teine lõik) (vt punkt 41)

3. Euroopa Liidu institutsioonid – Üldsuse õigus tutvuda dokumentidega – Euroopa Keskpanga otsus 2004/258 – Dokumentidega tutvumise õiguse erandid – Avaliku huvi kaitse – Otsuseid tegevate organite arutluste konfidentsiaalsus – Asjaomase organi kahjuks avalikustamise võimalus (Euroopa Keskpanga otsus 2004/258, põhjendus 3, artikli 4 lõike 1 punkt a ja artikli 7 lõige 1; protokoll Euroopa Keskpankade Süsteemi ja Euroopa Keskpanga põhikirja kohta, artikli 10 lõige 4) (vt punktid 50–52)

Resolutsioon

1. Tühistada Euroopa Liidu Üldkohtu 13. märtsi 2019. aasta kohtuotsuse Espírito Santo Financial Group vs. EKP (T‑730/16, ei avaldata, EU:T:2019:161) resolutsiooni punkt 1 osas, milles Üldkohus tühistas Euroopa Keskpanga (EKP) 31. augusti 2016. aasta otsuse osaliselt keelduda õiguse andmisest tutvuda teatavate dokumentidega, mis puudutavad EKP 1. augusti 2014. aasta otsust Banco Espírito Santo SA kohta, kuna selle otsusega keeldus EKP viimasel võimaldamast tutvuda krediidisummaga, mis sisaldub EKP nõukogu 28. juuli 2014. aasta otsuse protokolli väljavõtetes.

2. Tühistada Euroopa Liidu Üldkohtu 13. märtsi 2019. aasta kohtuotsuse Espírito Santo Financial Group vs. EKP (T‑730/16, ei avaldata, EU:T:2019:161) resolutsiooni punkt 3, milles tehti otsus kohtukulude kohta.

3. Jätta apellatsioonkaebus ülejäänud osas rahuldamata.

4. Jätta Espírito Santo Financial Group SA (likvideerimisel) tühistamishagi rahuldamata osas, milles viimane palub tühistada Euroopa Keskpanga (EKP) 31. augusti 2016. aasta otsuse osaliselt keelduda õiguse andmisest tutvuda teatavate dokumentidega, mis puudutavad EKP 1. augusti 2014. aasta otsust Banco Espírito Santo SA kohta, kuna selle otsusega keeldus EKP viimasel võimaldamast tutvuda krediidisummaga, mis sisaldub EKP nõukogu 28. juuli 2014. aasta otsuse protokolli väljavõtetes.

5. Jätta Espírito Santo Financial Group SA (likvideerimisel) kohtukulud tema enda kanda ning mõista temalt välja pool Euroopa Keskpanga poolt esimeses kohtuastmes ja apellatsioonimenetluses kantud kohtukuludest.

6. Jätta EKP esimeses kohtuastmes ja apellatsioonimenetluses kantud kohtukuludest pool tema enda kanda.

( 1 ) ELT C 319, 23.9.2019.